Document ID: 32001R0353

Kommissionens forordning (EF) nr. 353/2001
af 22. februar 2001
om ændring af forordning (EF) nr. 2428/2000 om fravigelse for Portugals vedkommende af artikel 1, stk. 1, og artikel 20, stk. 1, i forordning (EF) nr. 2366/98 om gennemførelsesbestemmelser for ordningen for produktionsstøtte for olivenolie for produktionsåret 2000/01
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 2826/2000(2), særlig artikel 5,
under henvisning til Rådets forordning (EF) nr. 1638/98 af 20. juli 1998 om ændring af forordning nr. 136/66/EØF om oprettelse af en fælles markedsordning for fedtstoffer(3), særlig artikel 2, stk. 4,
under henvisning til Rådets forordning (EØF) nr. 2261/84(4), senest ændret ved forordning (EF) nr. 1639/98(5), særlig artikel 19, og
ud fra følgende betragtninger:
(1) Ved Kommissionens forordning (EF) nr. 2428/2000(6) forlængedes fristerne for indgivelse af de dyrkningserklæringer, der er omhandlet i artikel 1 og artikel 20, stk. 1, i Kommissionens forordning (EF) nr. 2366/98 af 30. oktober 1998 om gennemførelsesbestemmelser for ordningen for produktionsstøtte for olivenolie i produktionsårene 1998/99 til 2000/01(7), ændret ved forordning (EF) nr. 1273/1999(8), for at de portugisiske forvaltningsmyndigheder kan indlæse erklæringerne i GIS, efterhånden som de forelægges, og straks foretage de eventuelle justeringer, der måtte være nødvendige.
(2) De frister for indgivelsen af dyrkningserklæringerne, der fastsattes ved forordning (EF) nr. 2428/2000, er ikke tilstrækkelige som følge af den kontrol, det har vist sig nødvendigt at foretage, og de bør derfor forlænges.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
I artikel 1 i forordning (EF) nr. 2428/2000 ændres datoen "31. januar 2001" til "15. marts 2001".
Artikel 2
I artikel 2 i forordning (EF) nr. 2428/2000 ændres datoen "28. februar 2001" til "15. april 2001".
Artikel 3
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. februar 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. februar 2001.

Labels: 17
19
5
6
18
15